Mircea Lucescu, amenințat de ultraşii lui Dinamo Kiev. Aceştia nu-l vor la club.
Ultraşii lui Dinamo Kiev au reacţionat dur după numirea lui Mircea Lucescu în funcţia de antrenor. Aceştia nu-l vor la club pe antrenorul român. Facţiunea "White Boys" este recunoscută pentru actele de huliganism.
Numirea lui Mircea Lucescu în funcţia de antrenor la Dinamo Kiev i-a înfuriat pe ultraşii echipei. Aceştia au început un război pe reţelele de socializare împotriva celui care a scris istorie la rivala Şahtior Doneţk.Au postat o fotografie în care Mircea Lucescu apare în faţa unui fular legat în formă de ştreang şi au scris: "Capul sus, Mister!". "Dacă mai aveţi o fărâmă de respect, scrieţi-i demiterea", a fost un al mesaj al facţiunii "White Boys".Ultraşii lui Dinamo Kiev sunt recunoscuţi drept printre cei mai periculoşi din Ucraina. În 2017, la un derby cu Şahtior Doneţk, au apărut în tribune cu măşti albe şi i-au înjurat pe jucătorii de culoare ai rivalei.